GOLD คงเป้ารายได้ปีนี้ 8 พันลบ. จ่อเปิดขายโครงการแนวราบ 10 โครงการ
GOLD คงเป้ารายได้ปีนี้ 8 พันลบ. เตรียมเปิดขายโครงการแนวราบในครึ่งปีหลัง 10 โครงการ มูลค่ารวมกว่า 1 หมื่นลบ. 
11 ส.ค. 2558

นายธนพล ศิริธนชัย ประธานอำนวยการ บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD เปิดเผยว่า บริษัทยังคงเป้าหมายรายได้รวมปีนี้ 8 พันล้านบาท และการเปิดขายโครงการแนวราบในช่วงครึ่งหลังของปีนี้จำนวน 10 โครงการ มูลค่ารวมกว่า 1 หมื่นล้านบาท
ทั้งนี้แม้ว่าสภาวะเศรษฐกิจทรงตัว และการปฏิเสธสินเชื่อของธนาคารพาณิชย์จะกระทบรายได้ของบริษัทอยู่บ้าง แต่เมื่อพิจารณารายได้ครึ่งปีของบริษัทแล้วนั้น บริษัทยังคงมั่นใจในสินค้าและบริการที่บริษัทเลือกลงทุน ควบคู่ทั้งโครงการที่อยู่อาศัยแนวราบ ได้แก่ บ้านเดี่ยว และทาวน์โฮม ในระดับกลาง รวมทั้งโครงการเชิงพาณิชย์ ได้แก่ อาคารสำนักงาน โรงแรม และเซอร์วิส อพาร์ทเม้นท์ในเขตศูนย์กลางธุรกิจในกลางเมือง (CBD) ยังมีแนวโน้มที่ดี
 